Imtella' Mejju 27, 2021 Filmat: AFP News Agency 26 persuna tilfu ħajjithom wara li għerqu bid-dgħajsa lbieraħ fin-Niġerja. Daqstant'ieħor huma l-persuni li qed jiġi rrappurtat li salvaw. Li jfisser, li mal-100 persuna oħra għadhom ma nstabux. Id-dgħajsa, li kellha abbord 150 ruħ, inqelbet fix-xmara Niger fil-Majjistral tan-Niġerja. Hu mifhum li ħafna mill-passiġġiera kienu nisa u tfal. Id-dgħajsa salpat mill-villaġġ ta' Tungan Mairakumi u kienet fi triqitha lejn l-istat ta' Kebbi.